Andrej Babiš

Andrej Babiš es un politico e interprendero de Tchekia. Il es del slovacian orígine. Babiš nascet li 2-im de septembre 1954 in Bratislava (Slovacia) e esset inter li 13-im de septembre 2017 e li 17-im de decembre 2021 prim-ministre de Tchekia. Desde li 9-im de decembre 2025 Andrej Babiš es denov prim-ministre de Tchekia. Il esli fundator e presidente del populist partise ANO desde li 11-im de may 2011.

Personal e professional vive
Li patre de Andrej Babiš esset un diplomat del Tchecoslovakia e membre del Comunist Partise de Tchecoslovakia. Andrej Babiš passet su infantie in Geneva e Paris. Il studiat in li Universitá de Economie in Bratislava international comercie. Pos su studies  Andrej Babiš laborat por li interprense Chemapol Bratislava quel plu tard portat li nómine Petrimex. Inter 1985 e 1991 il esset li representante de ti firma in Marocco. 

Andrej Babiš es maritat por li duesim vez. Il es maritat con Monika Babišová desde li annu 2017 e divorciat de su unesim marita Beata Adamovičová. Andrej Babiš have quar infantes.

Cariera quam interprendero
In li comense li comercial activitás de Andrej Babiš esset concentrat in li sfere del agricultura. Il comprat li firma Agrofert e per it Babiš comprat plu e plu firmas. Hodie li Agrofert Holding es un del max grand interpreses de Tchekia. Agrofert Holding controla mult firmas in li chemical industrie, in li agricultura e li alimentes perlaborant industrie.

Poy il creat un imperie de mass-medies. Babiš comprat li firma MAFRA quel possede li du max grand jurnales de Tchekia Lidové noviny e Mladá fronta DNES, ma anc li canale de television Óčko e li radio-station Radio Impuls.

Quande Andrej Babiš ineat in li political scene, il oficialmen resignat quam general director de su firmas.

Political cariera
 1980 Andrej Babiš devenit membre del Comunist Partise de Tchecoslovakia.
 2011 Il fundat li populist partise ANO 2011 del populist partise ANO.
 2012 Andrej Babiš devenit li presidente del partise ANO.
 2014-2017 Unesim vice-prim-ministre e ministre por financie in li guvernament de Bohuslav Sobotka.
 2017 Andrej Babiš devenit li 13-im de septembre 2017 li prim-ministre de Tchekia.
 2017-2021 Andrej Babiš esset inter li 13-im de septembre 2017 e li 17-im de decembre 2021 prim-ministre de Tchekia.
 2023 Andrej Babiš candidat in li electiones presidential de Tchekia, ma perdit in li duesim rond contra Petr Pavel. In li unesim rond Andrej Babiš recevit 35 percentes e finit ye li duesim rang e in li duesim rond ye li 28-im de januar 2023 il perdit con 41,7 percents contra Petr Pavel.
 2025  Andrej Babiš devenit ye li 9-im de decembre 2025 denov prim-ministre de Tchekia.

Categorie:Tchekia
Categorie:Politicos de Tchekia